Hei! Tässä taas Valerie Fire Starters Intl. -järjestöstä.
Olen iloinen saadessani olla jälleen seurassanne -
kertomassa asioita Jumalan sydämeltä liittyen perintöön.
Tänään tahdon puhua naisille. Aivan, teille naisille.
Puhun siitä, miten me voimme osallistua ja tulla osaksi -
Jumalan suunnitelmaa liittyen perintöön, -
joka vaikuttaa tuleviin sukupolviin.
Etkö haluakin sitä? Minä ainakin haluan.
Tutkin historiaanne. Oli mahtavaa nähdä, että Suomen naiset -
saivat äänioikeuden ensimmäisten joukossa maailmassa.
Tiedän, että sen vaikutus siirtyi myös seurakuntaan -
ja pastorityöhön.
Jumala on antanut armonsa Suomen naisille.
Heidän äänensä on kuuluvilla.
Jumala edistää sitä ja luo tilaisuuksia olla esillä.
Jumalan työ täällä on mahtavaa.
Olen huomannut Suomen naisista erään asian -
liittyen heidän ominaisiin piirteisiinsä tai ääneensä.
Suomalaiset naiset usein aika rohkeita ja suoria.
Mietiskelin asiaa ja kysyin Herralta, -
mitä sanoisin naisille äänestä.
Miten he käyttävät sitä ja miten voisimme laajentaa sitä niin, -
että Jumalan valtakunta voisi käyttää sitä tulevien sukupolvien hyväksi.
Niinpä aion puhua rohkeudesta ja suoruudesta, -
jota usein tulee naisten suusta.
Itse pidän siitä, sillä olen aika huono huomaamaan mitään piiloviestejä.
Jotkut sanovat yhtä ja tarkoittavat toista, mutta toivovat, että huomaat.
Itse en ikinä huomaa.
Pidän siitä, että asiat sanotaan suoraan.
Joskus kuitenkin mietin, voiko suoruuskin mennä liian pitkälle.
Meille on annettu tämä hieno lahja, että äänemme tulee kuuluviin.
Tahtoisiko Jumala, että me kristityt naiset -
käyttää sitä tietyllä, tehokkaammalla tavalla?
Ef. 4:2:ssa sanotaan (TPT): -
"lempeällä inhimillisyydellä ja hiljaisella kärsivällisyydellä -
osoittaen aina hellää ja anteliasta rakkautta toinen toisellenne, -
etenkin niitä kohtaan, jotka koettelevat kärsivällisyyttäsi".
Mitä siitä ajattelet?
Kun katsoin sanoja "osoittaen aina hellää rakkautta toinen toisellenne", -
sen voi ajatella tarkoittavan myös venyvää rakkautta.
Se on totta, kun joku ihminen koettelee kärsivällisyyttämme.
Eikö olisi parempi vastata hänelle töykeästi?
Jos vastaa töykeästi, -
henkilö alkaa vältellä eikä enää koettele kärsivällisyyttäsi.
Ikävä kyllä, joka kerta tai useimmiten, -
kun joku koettelee kärsivällisyyttäni, Herra ei anna minun kävellä pois.
Hän puhuu sydämelleni, että minun tulee rakastaa häntä tarkoituksella.
Joskus se on hyvin vaikeaa.
Jos Hän haluaa, että rakastamme jotakuta, -
joka koettelee kärsivällisyyttämme, mihin Jumala tähtää?
Kenties hän ei ole aiemmin kokeneet rakkautta.
Ehkä tehtäväsi on näyttää mallia.
Muistan, kun olin nuorempi. Lapset olivat pieniä.
Seurakuntaan tuli eräs nainen.
Hän puhui. Näin heti, millainen hän oli.
Hän on niitä ihmisiä, jotka loukkaantuvat herkästi.
Itse olen ihminen, joka loukkaa muita herkästi.
Päästelen koko ajan sammakoita suustani.
Näin naisen ja sanoin: "Jeesus, auta minua välttelemään häntä.
Aloin rukoilla heti. Laaditaan välttelysuunnitelma."
Arvatkaa, mitä Herra sanoi.
Hän sanoi: "Ei. Mene ja osoita hänelle rakkautta. Rakasta häntä."
Se oli tosi vaikeaa.
Hän ei pitänyt lapsistani. He toimivat aina väärin, hänen lapsensa oikein.
Mieheni teki aina väärin, hänen miehensä oikein.
Hänelle oli tosi haasteellista pysyä positiivisena. Sanotaan näin.
Muistan, että puoli vuotta osoitin hänelle rakkautta tarkoituksella.
Tapasin häntä tarkoituksella. Osoitin Jumalan rakkautta.
Kuolin lihalleni ja kuolin lihalleni jälleen.
Yhtenä päivänä hän sanoi: "Kurja juttu, mutta minä muutan."
Se tuntui minusta huojentavalta. "Kiitos, Jeesus."
En tiennyt, kauanko olisin jaksanut.
Muutettuaan hän lähetti minulle kirjeen.
Hän sanoi: "Olet paras ystävä, joka minulla on koskaan ollut."
Kaikki eivät tiedä, mitä rakkaus on, ennen kuin joku rakastaa heitä.
Luultavasti suurin kategoria, joihin se sopii, -
ovat vaikeasti rakastettavat, sillä kukaan ei halua rakastaa heitä.
Sanamme ja tekomme ovat joskus se, mikä tuo heidät takaisin rakkauteen.
Näin hiljattain kuvan -
Mel Gibsonin ohjaamasta The Passion of the Christ -elokuvasta.
Kuvassa Mel Gibson istuu ohjaajantuolissa.
Hän puhuu Jeesus-osan esittäjälle.
Tämä istuu toisella ohjaajantuolilla. Oli juuri tullut kuvauksista.
Hän oli veren peitossa. Riekaleiset vaatteet yllä.
Päässä orjantappurakruunu.
Kädet ristissä. Hän kuuntelee tarkasti luultavasti Mel Gibsonin ohjeita.
Kuvan alla luki: -
"Kun valitan Jeesukselle, miten rankkaa minulla on."
Ajattelin: "Tuolta näytän, kun valitan Jeesukselle, -
että jotakuta on liian vaikeaa rakastaa."
Ef. 4:29:ssä sanotaan (GW): -
"Älkää sanoko mitään, mikä voi satuttaa toista ihmistä.
Sen sijaan puhukaa vain sitä, mikä on hyvää, voidaksenne olla avuksi.
Näin teidän sananne auttavat kuulijoita."
Kun luin tämän jakeen, -
se muutti tapaani keskustella.
Tätä nykyä tapaan aina pyytää Isältä -
oikeita sanoja oikeaan aikaan kaikissa tulevissa keskusteluissa.
En enää tahdo puhua vain niistä aiheista, joista itse haluan puhua.
Se ei ole väärin. Itse koen nyt vain näin.
Eräs seurakuntalainen järjesti hiljattain kestit.
Mietin hiljaa mielessäni matkalla sinne -
ja valmistellessani ruokaa ateriaa varten.
Rukoilin matkalla: "Herra, tuleeko sinne joku, -
joka tarvitsee keskustelua kanssani?
Pyhä Henki, voitko ladata minuun elämän sanoja jaettavaksi hänelle?
Onko siellä joku, joka tarvitsee minua?
Päivästä tulee hauska. On uimista, grillausta ja muuta kivaa, -
mutta olen käytössä, jos tarvitaan elämän sanoja."
Perillä ihmiset juttelivat näkemistään uutuuselokuvista, -
tekemistään asioista ja paikoista, joissa he olivat käyneet.
Tavallista keskustelua. Henkeni oli kuitenkin eri taajuudella.
Yritin kuunnella, kuka mahdollisesti tarvitsee -
ääntä tai sanaa, joka muuttaisi asioita hänen elämässään.
Eräs nuori mies alkoi todistaa, miten hän oli juuri tullut uskoon.
Istuin hänen kanssaan. Keskustelimme hänen äitisuhteestaan.
Olen itse äiti, joten se sopi minulle.
Hän kertoi kasvaneensa alkoholistiäidin varjossa.
Hän oli kaksi kertaa hukkua äidin silmien edessä.
Äiti oli niin humalassa, ettei hän päässyt ylös tuolista.
Joku, joka sattui paikalle, veti pojan vedestä.
Suhde äitiin oli edelleen hyvin vaikea.
Poika kamppaili anteeksiantamattomuuden kanssa.
Äitinä pystyin johdattamaan hänet rukoukseen -
ja anteeksiantoon. Poika rukoili kanssani.
Pojan elämän kannalta oli tärkeää käsitellä nuo asiat nyt. Uskon niin.
Onneksi avasin sydämeni ja asetuin Pyhän Hengen käyttöön.
Meidän pitää käyttää oikein kaikki tilanteet.
Kun luin nämä jakeet, aloin pyytää Herraa näyttämään minulle, -
miten voin käyttää sanojani elämän tuomiseen.
Välillä käytän sanojani valittamiseen. Se on totta.
Joskus joku ihminen ärsyttää minua. Valitan kotona Greggille, -
mitä joku nainen teki kaupassa. Päästelen höyryjä.
Nykyisin mietin jälkeenpäin, auttoiko valitukseni Greggiä?
Vai masensiko se häntä?
Menikö hänen päivänsä pilalle, kun valitin jostain typerästä asiasta?
Nykyään yritän vangita ajatukseni ja viedä ne Jeesukselle.
Jeesus osaa käsitellä sellaisia asioita. Voin jättää ne Hänelle.
Voimme nauraa koko jutulle. Voimme viedä loukkaukset Herralle.
Jumala osaa keventää tilannetta, ja pääsen siitä yli.
Pidän tästä jakeesta tosi paljon. Se on syvällinen.
Meidän kannattaa puntaroida sitä -
ja kysyä Isältä, onko hetkiä, -
jolloin voisimme käyttää ääntämme tavalla, joka tuo elämää, -
sen sijaan että käyttäisimme sitä tavalla, joka ei tuo elämää.
Ef. 4:15:ssä sanotaan (NLT): -
"Sen sijaan puhumme totuutta rakkaudessa -
kasvaen joka tavalla yhä enemmän Kristuksen kaltaiseksi.
Hän on ruumiin, seurakunnan, pää."
Se on tosi siistiä.
Osa suomalaisten suoruudesta on totuus. Uskon niin.
Te puhutte totuutta.
Raamattu sanoo, että kun se kääritään rakkauteen, -
se saa meidät näyttämään yhä enemmän Kristukselta.
Se ei ole Jeesuksen sukunimi.
"Kristus" tarkoittaa voideltua, Hänen voiteluaan.
Näytät siis paitsi yhä enemmän Jeesukselta, myös voidellulta, -
Jumalan läsnäololta, Voidellulta. Se on tosi siistiä.
Riittää siis, että otamme totuuden jyväset -
ja käärimme ne rakkauteen.
Eikö olisikin hienoa, jos voisimme ottaa totuuden jyväset, -
jotka puhkeavat sydämellemme, ja kysyä Pyhältä Hengeltä, -
miten kääriä ne rakkauteen. Yksi asia, jota Gregg ja minä opetamme, -
on taito kuunnella Jumalaa ja profeetallisuuden rakennusaineet.
Eräs asia, jota opetamme, on se, -
että jos saa nuhtelevan tai paljastavan profeetallisen sanan, -
miten sanoa se rakkaudellisesti.
Sitten harjoittelemme. Olemme laatineet pikku harjoituksia.
Sekin on tarkoituksellista.
Jos haluat olla Kristuksen kaltainen, -
nainen, joka tavoittelee Kristuksen kuvan kaltaisuutta -
kirkkaudesta kirkkauteen, sen pitää olla tarkoituksellista.
Pyydä Pyhää Henkeä näyttämään, miten puhua rakkaudellisesti.
James Dobson tapasi sanoa jotain, -
jonka me lapsityön pastorit opettelimme ulkoa.
Hän sanoi: "Säännöt ilman suhdetta viljelevät kapinaa."
Eli voimme ojentaa jotakuta, jos meillä on häneen suhde.
Haluan viedä sen askeleen pidemmälle.
Voit ojentaa jotakuta, jos rakastat häntä.
Se on totta.
Jos tiedän, että toinen rakastaa, ja hän tulee nuhtelemaan minua, -
olen tosi kiitollinen. "Kiitos! Kiitos, että välität.
Tiedän, että asian puheeksi ottaminen oli riski.
Kiitos, että huomautit. Luotan sinuun."
Se on totta. Rakkauteen kääritty ojennus, totuus, on voimallinen.
Kukaan ei halua jatkuvasti tehdä jotain typerää, -
haitallista tai jotain, mikä ei ole Kristuksen kaltaista.
Haluamme kaikessa olla samanlainen kuin Hän.
Meidän tulee oppia käärimään totuudet rakkauteen.
Se voi vaatia harjoitusta.
Voit pyytää ystävältä apua. Pyydä tilivelvollisuuskumppania.
Harjoitelkaa yhdessä vuorotellen sanomaan totuuden rakkaudellisesti.
Siihen kuuluu myös rakkaus muita kohtaan.
Corrie ten Boomin lempijae oli: -
"Jumalan rakkaus on vuodatettu meidän sydämiimme."
Se on useimmiten minunkin lempijae. Minulla on paljon lempijakeita.
Mutta pidän siitä. Se on perustavaa laatua oleva jae.
Tahdon, että Pyhä Henki laskee sydä- meeni rakkautensa sinua kohtaan.
Sitä minä rukoilen, -
kun olen menossa seurakuntaan tai tapaamaan jotakuta tämän kotiin -
tai joku soittaa ja pyytää sielunhoitoa.
Sitä Gregg ja minä rukoilemme matkalla: "Pyhä Henki, tule.
Tule yllemme. Avaa sydämemme -
ja vuodata Jumalan rakkaus sydämeemme häntä kohtaan."
Tiedän, että jos rakastan häntä, hän kuuntelee minua.
Tiedän, että jos rakastan häntä, se on mahdollista.
Olemme käyneet Suomessa vuodesta 2011.
Uskon, että ihmiset kokevat sen rakkauden.
Uskon heidän näkevän sen. Ainakin näen sen heijastuvan heissä.
Se on suurin kunnia elämässäni. Että ihmiset tietävät, että rakastan heitä.
Toinen rukoukseni on: "Isä, opeta minua rakastamaan."
Tiedän, että se, miten paljon rakastan, määrittää koko kapasiteettini.
Mutta Isä voi vuodattaa meihin lisää rakkautta.
Voimme saada lisää rakkautta. Hän voi opettaa meille sitä.
Opetan lapsiani viettämään aikaa Herran kanssa joka aamu: -
"Isä, tule ja täytä minut rakkaudellasi.
Jeesus, ole kanssani ja täytä minut rakkaudellasi."
Itsekin teen sitä päivittäin.
Tahdon ja toivon, että tänä päivänä pystyn rakastamaan enemmän -
ja tunnen enemmän rakkautta Isältä ja minulla on enemmän, -
enemmän kuin eilen. Sitä kaipaan.
Seuraavaksi tahdon puhua hieman suhteesta aviomieheen, -
jos sinulla on aviomies. Jos ei, meidän pitää rukoilla.
Miten rakentaa sanoillamme elämää aviomieheemme?
Kerroin siitä, kun tyttäreni oli 18-vuotias.
Hänellä oli hyvin vahva tunne-elämä.
Kaiken tunnemyrskyn keskellä hänen oli vaikeaa kokea Jumalan rakkaus.
Hän tuli joka ilta huoneeseemme -
ja valitti, miten surkeaa hänen elämänsä oli.
Se oli todella rankkaa.
Hän muutti pois kotoa 18-vuotiaana.
Se itse asiassa teki hänelle hyvää.
Pian sen jälkeen toinenkin tyttäremme muutti pois kotoa ja meni yliopistoon.
Gregg ja minä jäimme kaksin.
Olimme emotionaalisesti uupuneita.
Annoimme seurakunnalle kaikkemme. Kotona meillä oli vaikeaa.
Tytär oli koko ajan tosi masentunut ja vihainen.
Olimme emotionaalisesti väsyneitä.
Se oli ankeaa ja surullista.
Kysyin Herralta: "Mitä tahdon tältä seuraavalta elämänvaiheelta?"
Yksi unelmani oli se, että aviomieheni kokee itsensä rakastetuksi -
ja rakastaa minua.
Halusin, että tässä seuraavassa elämänvaiheessa -
Gregg kokee olevansa tähti.
Niinpä minä tarkoituksella aloin tehdä asioita hänelle.
Aloin käydä kuntosalilla.
Heitin pois vaatteita, jotka toki olivat mukavia yllä -
mutta näyttivät vanhoilta rievuilta.
Aloin pukeutua paremmin. Aloin flirttailla hänen kanssaan.
Sanoin hänelle, että hän on söpö.
Aloin puhua hänelle arvostavasti.
Vähän ajan kuluttua hän alkoi kokea itsensä arvostetuksi.
Hän alkoi puhua samalla tavalla minulle.
Aloin rakastaa häntä enemmän ja hän minua.
Hänestä tuli suojeleva minua kohtaan.
Minusta tuntui hyvältä, että minulla oli suojeleva mies.
Se ei ollut täydellistä aina. Välillä matka oli kuoppainen.
Joskus hän oli ylisuojeleva. Mutta olin häntä kohtaan antelias.
Olin valinnut rakastaa häntä ja tehdä asioita hänelle.
Niinpä ryhdyin tuumasta toimeen.
Hän teki samoin. Hän vastasi.
En pyytänyt. En sanonut mitään.
Hänestä se oli hyvä juttu, ja hän alkoi tehdä asioita minulle.
Aloimme rakentaa suhdetta, joka oli antelias toinen toista kohtaan.
Se tarkoitti, että kun hän teki virheitä, en nalkuttanut niistä.
Puhuin vain elämää hänen ylleen, -
kuka hän oli ja miten paljon uskoin häneen.
Se antoi hänelle rohkeutta nousta korkeammalle -
ja tulla mieheksi, joka hän nyt on.
Koska hän oli nyt entistä rohkeampi ja vahvempi mies, -
hän alkoi puhua minulle rohkeutta ja elämää.
Niinpä siitä tuli yhtäkkiä vastavuoroista.
Mielestäni ei voi mennä vikaan, -
kun puhuu elämää ja valitsee puhua totuutta rakkaudessa.
Joskus on tilanteita... En tiedä, onko teillä samoin.
Väillä on asioita, joista haluan mainita miehelleni, koska rakastan häntä.
Näen, että jokin on rikki tai ei toimi.
Mutta minulla ei ole armoitusta siihen.
Tiedän, ettei hän pysty ottamaan sitä vastaan minulta.
Juuri se on kaunista suhteessa Pyhän Hengen kanssa.
Minun ei tarvitse tehdä tätä yksin.
En ole alkuunpanija ja loppuunsaattaja Gregille.
En ole alkuunpanija ja loppuunsaattaja lapsilleni. Isä on.
Teen yhteistyötä Pyhän Hengen kanssa. Olemme kumppanit.
Välillä annan kumppanin johtaa -
ja itse vain rukoilen Greggin puolesta.
Saattaa käydä niin, että joku toinen ottaa asian puheeksi hänen kanssaan.
Tai hän näkee siitä unen tai lukee Sanaa, -
ja Sana puhuu hänelle siitä.
Olen oppinut luottamaan Pyhään Henkeen. Sinäkin voit luottaa Häneen.
Eräs juttu tarkoituksellisessa sanojemme käytössä on se, -
että se on yhteispeliä Pyhän Hengen kanssa.
Jumala antaa meille tilaisuuksia.
Hän antaa tilanteita, joissa voimme ottaa asian puheeksi.
Meidän ei tarvitse itse aina sanoa kaikkea.
Joskus vaikeneminen on kultaa.
Sitä opetetaan myös puhetaidon kursseilla.
Opetetaan pitämään pausseja. Annetaan ihmisten ajatella.
En ole siinä kovin hyvä. Rukoilkaa puolestani.
Sananl. 31:30―31:ssä (TPT) -
Raamattu kertoo, mitä Jumala tekee naisten puolesta, -
kun omaksutte nämä asiat.
"Suloisuus voi olla pettävää, kauneus turhaa ja nopeasti katoavaa.
"Mutta kunniakas nainen -
elää ihastellen, kunnioittaen ja peläten Herraa.
Häntä ylistetään kautta ikuisuuksien."
Eikö se ole perintö?
Eikö se ole sukupolvet ylittävä siunaus? Ikuisuus on sitä.
"Antakaa hänelle hänen ansaitsemansa kunnia, -
sillä hänestä on tullut säteilevä.
Kaikki hänen rakastavat vanhurskauden tekonsa -
ansaitsevat tulla ihailluksi."
Rukoilen, että niitä ihaillaan tulevinakin sukupolvina.
Rukoillaan.
Isä, kiitos jokaisesta naisesta, joka katsoo tätä ohjelmaa -
ja ajattelee: "Minäkin voisin ottaa nämä totuuden rohkeat sanat -
ja kääriä ne rakkauteen. Voisin tehdä sen, Herra.
Voisin pyytää kohtaamisia ja odottaa enemmän Sinua, Herra.
Odottaa, mitä Sinä tahdot sanoa.
Vähemmän, mitä minä tahdon sanoa, Enemmän, mitä Sinä tahdot sanoa."
Jos se on heidän sydämensä kaipuu, Pyhä Henki, tule.
Täytä jokainen nainen, joka rukoilee nyt kanssani, -
uudella ilmestyksellä kauniista rakkaudestasi.
Anna meille voimaa puhua sanoja, -
jotka kestävät ikuisuuteen asti.
Jotka vaikuttavat ja antavat meille monta sukupolvea -
rakastavia jälkeläisiä ja tulevia ystäviä.
Isä, auta meitä. Lähetä Pyhä Henki -
sytyttämään sanoihimme rakkautesi pyhä tuli.
Jeesuksen nimessä, aamen.
Jes. 61:ssä sanotaan: "[Hän on] lähettänyt minut -
sitomaan särjettyjä sydämiä, julistamaan vangituille vapautusta -
ja kahlituille kirvoitusta".
Kun Jeesus lausui nuo sanat, kaikki muuttui.
Jumala tekee työtä vapauttaakseen ihmiset.
Kun ihminen on masentunut ja hänellä on vaikeaa, -
hän usein jää kotiin ja eristäytyy.
Siksi on uskomatonta, mihin TV7 pystyy.
Se pystyy menemään pimeimpiin koteihin ja paikkoihin, -
jonne me muut emme pääse, viemään Jumalan valoa ja Sanaa, -
joka vapauttaa ihmiset ja tuo heidät pimeydestä valoon.
Tule mukaan tukemaan TV7-kanavaa.
Liity seuraamme ja auta meitä viemään kaikkialle maailmaan -
tämä valo, joka vapauttaa ihmiset.
Suomennos: Marianne Tenetz